b'\n_START_ARTICLE_\nEinar Spjut\n_START_PARAGRAPH_\nViktor Einar Spjut (14. syyskuuta 1885 Vaasa \xe2\x80\x93 10. lokakuuta 1963 Uppsala) oli suomalainen ruotsin kielell\xc3\xa4 kirjoittanut kirjailija ja k\xc3\xa4\xc3\xa4nt\xc3\xa4j\xc3\xa4._NEWLINE_Spjutin vanhemmat olivat vahtimestari Viktor Spjut ja Alina Sofia Berg. H\xc3\xa4n p\xc3\xa4\xc3\xa4si ylioppilaaksi 1906 Vaasan lyseosta ja valmistui filosofian kandidaatiksi 1911 sek\xc3\xa4 suoritti teologian erotutkinnon Uppsalan yliopistossa 1921._NEWLINE_Spjut toimi kansanopiston opettajana ja johtajana ruotsinkielisell\xc3\xa4 Pohjanmaalla Breidablickiss\xc3\xa4 1908\xe2\x80\x931911 ja Kruunupyyn kansankorkeakoulussa vuodesta 1918. My\xc3\xb6hemmin h\xc3\xa4n toimi pappina Uplannissa Ruotsissa.'